Ανδρέα Β΄ Μπαρότσι

Ο Ανδρέα Β΄ Μπαρότσι (πέθανε το 1334) ήταν ευγενής από την Δημοκρατία της Βενετίας, άρχοντας της Σαντορίνης στις Κυκλάδες και Ναύαρχος της Ρωμανίας, διαδέχθηκε τον πατέρα του Ιάκωβο Β΄ Μπαρότσι (1308).Borsari 1964 Οι κατοχές των Μπαρότσι πέρα από την Σαντορίνη περιείχαν το μικρό νησί της Θηρασιάς, κατοχυρώθηκαν με συνθήκη ανάμεσα στην Δημοκρατία της Βενετίας και την Βυζαντινή αυτοκρατορία (1310). Αργότερα ο τιτλούχος αυτοκράτορας της Λατινικής αυτοκρατορίας Φίλιππος Α΄ του Τάραντα του έδωσε τον τίτλο του "Ναυάρχου της Ρωμανίας" (1315).Hopf, Karl. Veneto-byzantinische Analekten, in Sitzungsberichte der kaiserlichen Akademie der Wissenschaten zu Wien, Phil-hist. Klasse, XXXII (1859) (1869 ed.). σσ. 389–392 Την επόμενη χρονιά (1316) τα νησιά του δέχτηκαν σκληρές επιθέσεις από Τούρκους πειρατές. Αργότερα ο Δούκας του Αρχιπελάγους Νικόλαος Α΄ Σανούδος που διεκδικούσε και την Σαντορίνη συγκρούστηκε σκληρά μαζί του, ο Μπαρότσι αρνήθηκε να υποκύψει στις παράλογες απαιτήσεις του. Η σύγκρουση εξελίχθηκε σε πόλεμο παρά την παρέμβαση της Δημοκρατίας της Βενετίας να τους συμφιλιώσει, αργότερα με νέα παρέμβαση της Δημοκρατίας (1328), ήρθε προσωρινά μιά ανακωχή (1331). Ο Ανδρέα Β΄ Μπαρότσι πέθανε (1334) και τον διαδέχθηκε ο γιος του Μαρίνο Μπαρότσι ο οποίος δραπέτευσε στην Κρήτη (1335) όπου και πέθανε (1359). Η ηγεμονία της Θήρας και της Θηρασιάς πέρασαν στο Δουκάτο του Αρχιπελάγους.Frazee & Frazee 1988, σ. 52

Παραπομπές

Πηγές

Borsari, Silvano (1964). "BAROZZI, Andrea". Dizionario Biografico degli Italiani, Volume 6: Baratteri–Bartolozzi (in Italian). Rome: Istituto dell'Enciclopedia Italiana. 
Frazee, Charles A.; Frazee, Kathleen (1988). The Island Princes of Greece: The Dukes of the Archipelago. Amsterdam: Adolf M. Hakkert.

Κατηγορία:Άρχοντες της Σαντορίνης
Κατηγορία:Πρόσωπα της Λατινικής Αυτοκρατορίας